കുവൈത്ത് സൈന്യത്തില് വനിതകള്ക്ക് നിയമനം കുവൈത്ത് സിറ്റി: രാജ്യത്ത് ആര്മി ഓഫിസര്, നോണ് കമീഷന്ഡ് ഓഫിസര് തസ്തികകളില് സ്ത്രീകള്ക്ക് നിയമനം നല്കുന്നത് സംബന്ധിച്ച് തീരുമാനമായി. ഉപപ്രധാനമന്ത്രിയും പ്രതിരോധ മന്ത്രിയുമായ ശൈഖ് ഹമദ് ജാബിര് അല് അലി അസ്സബാഹാണ് ഇതുസംബന്ധിച്ച ഉത്തരവ് കഴിഞ്ഞ ദിവസം പുറത്തിറക്കിയത് . കുവൈത്ത് സൈന്യത്തില് സ്വദേശി വനിതകള്ക്ക് സ്പെഷാലിറ്റി ഓഫിസര്, നോണ്കമീഷന്ഡ് ഓഫിസര്, മെഡിക്കല് സര്വിസസ്, മിലിട്ടറി സപ്പോര്ട്ട് സര്വിസസ് എന്നീ മേഖലകളില് ജോലിചെയ്യാന് കഴിയുമെന്ന് മന്ത്രി കുവൈത്ത് വാര്ത്താ ഏജന്സിയോട് വ്യക്തമാക്കി . രാജ്യ സേവനത്തിന് ആകാംക്ഷയോടെ കാത്തിരിക്കുന്നവരാണ് കുവൈത്തി വനിതകളെന്നും സൈന്യത്തില് ജോലി ചെയ്യുന്നതിന്റെ ബുദ്ധിമുട്ടുകള് സഹിക്കാനുള്ള കുവൈത്തി വനിതകളുടെ കഴിവിലും സന്നദ്ധതയിലും പൂര്ണ വിശ്വാസമുണ്ടെന്നും പ്രതിരോധമന്ത്രി ചൂണ്ടിക്കാട്ടി . പുതിയ ദൗത്യത്തില് അവര് പൂര്ണമായി വിജയിക്കുമെന്നും അദ്ദേഹം കൂട്ടിച്ചേര്ത്തു.The post കുവൈത്ത് സൈന്യത്തില് വനിതകള്ക്ക് നിയമനം first appeared on MalayalamExpressOnline.